alexandrainst/scandi-wiki huggingface dataset:
Jóhann G. Jóhannsson (f. 1947)

Fyrir aðra má sjá aðgreiningarsíðuna Jóhann G. Jóhannsson.
Jóhann Georg Jóhannsson (22. febrúar 1947 – 15. júlí 2013) var íslenskur tónlistarmaður, listmálari og afkastamikill laga- og textahöfundur. Eitt þekktasta lag hans er „Don't try to fool me“ frá 1973.

Jóhann fæddist í Ytri Njarðvík og stofnaði hljómsveitina Óðmenn árið 1966. Síðar var hann í hljómsveitinni Náttúru og gerði plötuna Íslensk kjötsúpa árið 1979.

Jóhann stofnaði og rak tónleikastaðinn Púlsinn við Vitastíg. Hann lést úr krabbameini 66 ára gamall.

Tilvísanir

Tenglar 
 Glatkistan: Jóhann G. Jóhannson
 Viðtal við Jóhann í Morgunblaðinu 2003

Íslenskir tónlistarmenn
Frank Lampard

Frank James Lampard (f. 20. júní 1978) er enskur fyrrum knattspyrnumaður sem lék lengst af með Chelsea FC. Hann hóf störf sem þjálfari eftir knattspyrnuferilinn. Eftir að hafa þjálfað Derby County 2018-2019 var hann skipaður þjálfari Chelsea sumarið 2019. Lampard starfaði þar í 18 mánuði en hann var rekinn eftir slakt gengi liðsins um mitt tímabil 2020-2021.

Lampard er einn leikjahæsti (3. sæti), markahæsti (4. sæti) og stoðsendingahæsti (4. sæti) leikmaður ensku úrvalsdeildarinnar frá upphafi.

Enskir knattspyrnumenn
F.C. Internazionale Milano

F.C. Internazionale Milano, oft kallað Inter Milan alþjóðlega, er ítalskt knattspyrnufélag sem spilar í Serie A. Liðið varð meistari síðast 2020-2021.

Titlar 
 Ítalska A-deildin: (19)
1909/10, 1919/20, 1929/30, 1937/38, 1939/40, 1952/53, 1953/54, 1962/63, 1964/65, 1965/66  1970/71, 1979/80, 1988/89, 2005/06, 2006/07, 2007/08, 2008/09, 2009/10, 2020/2021
 Coppa Italia: (7)
1938/39, 1977/78, 1981/82, 2004/05, 2005/06, 2009/10, 2010/11
 Supercoppa italiana di calcio: (5)
1989, 2005, 2006, 2008, 2010
 Meistaradeild Evrópu: (3)
1963/64, 1964/65, 2009/10
 Intercontinental Cup: (2)
1964, 1965
 HM Félagsliða: (1)
2010
 Evrópukeppni félagsliða : (3)
1990-91, 1993-94, 1997-98

Leikmannahópur
5.október 2020

 (Fyrirliði)

(Á láni frá Parma ) 

Ítölsk knattspyrnufélög
stofnað 1908
Hellas Verona

Hellas Verona Football Club S.p.A. er ítalskt knattspyrnufélag frá Veróna sem spilar í Ítölsku A-deildinni.

Saga 
Árið 1903 stofnaði hópur stúdenta í borginni Veróna félagið Hellas til að leggja stund á knattspyrnu, íþrótt sem þá var lítt þekkt meðal almennings á Ítalíu. Nafnið vísaði í hið forna heiti Grikklands og var valið eftir uppástungu frá einum af kennurum piltanna. Ítölsk knattspyrna var að mestu skipulögð á héraðsgrunni og var Hellas í hópi sterkari liða í heimaborginni og í nágrenni hennar.

Formleg knattspyrnukeppni lá niðri á árum fyrri heimsstyrjaldarinnar. Eftir að keppni hófst að nýju árið 1919 sameinaðist félagið erkifjendum sínum í Verona og hlaut hið sameinaða félag nafnið Hellas Verona. Á næstu áratugum átti það eftir að sameinast fleiri smærri félögum í borginni og tók nafnið ýmsum breytingum fram og til baka.

Árið 1929 hóf Hellas Verona þátttöku í ítölsku deildarkeppninni og varði nærri þremur áratugum í Serie B, næstefstu deild. Leiktíðina 1957-58 lék félagið í fyrsta sinn í efstu deild, en féll strax aftur niður. Betur tókst til í næstu tilraun, en árið 1968 komst liðið á ný í deild hinna bestu undir stjórn sænsku kempunnar Nils Liedholm. Hélt liðið sér í Serie A nær óslitið til ársins 1990.

Gullaldarskeið 

Leiktíðina 1975-76 komst Hellas Verona í fyrsta sinn í úrslit ítölsku bikarkeppninnar, en tapaði 4:0 fyrir SSC Napoli. Árin 1983 og 1984 fór liðið einnig í úrslitin en tapaði í bæði skiptin. Veturinn 1982-83 hafnaði Hellas Verona í fjórða sæti deildarinnar, sem var besti árangur félagsins fram að því. Það gaf einnig keppnisrétt í Evrópukeppni félagsliða árið eftir og var það í fyrsta sinn.

Fyrsti og til þessa eini meistaratitill Hellas Verona leit dagsins ljós leiktíðina 1984-85. Liðið var almennt ekki talið líklegt til stórafreka og var hálfgerður samtíningur af ungum og efnilegum leikmönnum og gömlum kempum. danski framherjinn Preben Elkjær og vestur-þýski miðjumaðurinn Hans-Peter Briegel voru fengnir til félagsins og höfðu mikilvægu hlutverki að gegna. Deildin spilaðist með afar óvenjulegum hætti þetta árið, þar sem stórliðin Juventus og A.S. Roma höfnuðu hvorugt meðal fjögurra efstu, heldur voru Torino, Inter Milan og Sampdoria í næstu sætum á eftir meisturunum óvæntu. Athygli vakti að þennan vetur var sá háttur hafður á að dómarar voru dregnir tilviljanakennt á leiki liðanna en áður hafði sérstök nefnd raðað niður dómurum. Aftur var horfið til fyrra skipulags árið eftir og reyndust hefðbundnu stórliðin þá sigursælust á nýjan leik.

Titlar 
 Ítalskir meistarar: 1
 1984–85

Ítölsk knattspyrnufélög
Oculus Rift

Oculus Rift er skjár fyrir sýndarveruleika sem festur er á höfuð. Skjárinn kom út á almennan markað í mars 2016.

Sýndarveruleiki
Sýndarveruleiki

Sýndarveruleiki er tölvulíkan sem líkir eftir veruleika þannig að notandinn getur lifað sig svo vel inn í tölvugert umhverfi að hann hefur á tilfinningunni að hann sé staddur þar inni og það umhverfi sé raunverulegt. Í tölvuleikjum er er slíkt umhverfi oft þannig hannað að spilari getur stjórnað atburðarrás og tækjum eins og að aka bíl eða fljúga flugvél og tæknin verður sífellt raunverulegri.  Oft er reynt að skapa sýndarveruleika með sérstökum gleraugum og búnaði eins og Oculus Rift og Morpheus en þá sér skjárinn í tækjunum um að skeyta tveimur myndum saman og gera notanda kleift að sjá hlutina í þrívídd og mynda dýpt. Einnig er í tækinu  tvær linsur til að stækka sjóndeildarhringinn. Það þarf líka  hreyfiskynjarar sem skynja hreyfinguna á höfði og augum og uppfæra það sem notandinn sér í gleraugunum.

Einn stór þröskuldur varðandi sýndarveruleika er hver áhrifin eru á jafnvægiskerfi líkamans en margir sem prófa slíkt umhverfi líður illa og verður óglatt, það er eins konar sjóriða eða bílveiki sem stafar af því að augun nema annað en önnur skynfæri líkamans.

Sýndarveruleiki getur verið námsumhverfi  sem gerir nemendum kleift að fara í vettvangsferðir á staði sem þeir komast ekki ella  á eins og að kanna hafdjúpin eða framandi lönd. Einnig er hægt að nota fjölspilunarleiki eða leikheima sem sýndarveruleika í kennslu. Ýmis konar færni er þannig að mistök eru afdrifarík og geta verið lífshættuleg  og þá getur sýndarveruleiki hentað til að æfa viðbrögð. Þjálfun fyrir vandasamar skurðaðgerðir eða þjálfun flugmanna í  tölvugerðu sýndarumhverfi  er dæmi um slíkt.

Heimildir 

 
 Hvað er sýndarveruleiki? Skýrslutæknifélagið
 

Sýndarveruleiki
Lomonosovstraumurinn

Lomonosovstraumurinn er djúpsjávarstraumur við miðbaug í Atlantshafi. Straumurinn er 200 km breiður og 150 m djúpur og streymir til austurs frá Brasilíu við 5°N og að Gíneuflóa við 5°S. 

Straumurinn uppgötvaðist árið 1959 í rannsóknarleiðangri úkraínska rannsóknarskipsins Mikhail Lomonosov. Hann var nefndur eftir rússneska vísindamanninum Mikhaíl Lomonosov. 

Atlantshaf
Hafstraumar
Baffinseyjarstraumurinn

Baffinseyjarstraumurinn er hafstraumur vestan við Baffinseyju í norðvesturhluta Atlantshafs. Hann á upptök sín í Austur-Grænlandsstraumnum og straumum úr Norður-Íshafinu.

Hafstraumar
Atlantshaf
Vestur-Svalbarðastraumurinn

Vestur-Svalbarðastraumurinn er hlýr, saltur hafstraumur  sem streymir norður með vesturströnd Svalbarða, austan til í Framsundi. Vestan við hann rennur Austur-Grænlandsstraumurinn til suðurs. Vestur-Svalbarðastraumurinn ber hlýjan Atlantssjó inn í Norður-Íshafið og gerir Framsund að nyrsta hafsvæði heims sem ekki leggur allt árið um kring. 

Hafstraumar
Norður-Íshaf
Atlantshaf
Reza Kianian

Reza Kianian( رضا کیانیان) (f 17. febrúar 1951 í Mashhad) er íranskur leikari, málari, skúlptúristi, leikmyndahönnuður og handritahöfundur.

Tilvísanir

Tenglar
 

Íranar
Angólastraumurinn

Angólastraumurinn er árstíðarbundinn yfirborðsstraumur sem streymir suður með vesturströnd Afríku og er framhald á Gíneustraumnum. Hann á til að að skapa svipað uppstreymi og El Niño í Kyrrahafi en áhrif hans eru þó veikari.

Hafstraumar
Atlantshaf
Parviz Parastui

Parviz Parastui einnig stafað Parviz Parastouei (f 25. febrúar 1955 í Hamedan) er íranskur leikari.

Tilvísanir

Tenglar
 

Íranar
Asóreyjastraumurinn

Asóreyjastraumurinn er hlýr hafstraumur sem rennur í austur til suðaustur frá Nýfundnalandi til Asóreyja. Hann verður til þegar Golfstraumurinn kvíslast við Miklabanka. Suðurkvíslin verður þá Asóreyjastraumurinn en norðurhlutinn verður hluti af Atlantshafshringstraumnum.

Heimildir
 The Azores Current

Hafstraumar
Atlantshaf
Sjómannafélag Reykjavíkur

Sjómannafélag Reykjavíkur er hagsmunafélag sjómanna á höfuðborgarsvæðinu og heitir í dag Sjómannafélag Íslands.

Sagan 
Nokkur aðdragandi var að stofnun sjómannafélags í Reykjavík. Fyrst voru Bárufélögin svokölluðu stofnuð á síðasta áratug 19. aldar, en haustið 1915 hófst undirbúningur stofnunar félags sjómanna. Jón Guðnason, þá háseti á botnvörpuskipinu Nirði, hóf það undirbúningsstarf. Hann hafði sér til ráðgjafar Ólaf Friðriksson og Jónas Jónsson frá Hriflu. Þeir voru mjög svo fylgjandi þessarri hugmynd og studdu því Jón eins og þeir gátu. Það var svo laugardaginn 16. október, að kallað var saman til fundar í Goodtemplarahúsinu til undirbúnings stofnuninni. Þar mættu um þrjátíu manns, sennilega allir sjómenn, nema þeir Ólafur og Jónas frá Hriflu. Jón Guðnason hóf fyrstur umræðurnar, sem snérust um þörfina fyrir stofnun sjómannafélags. Það var samþykkt með öllum greiddum atkvæðum. Þar var og samþykkt, að hvorki skipstjórar eða stýrimenn mættu vera í félaginu. Þá var kosið í nefnd til að semja uppkast að lögum félagsins, sem í voru: Guðleifur Hjörleifsson, Jón Guðnason, Hjörtur Guðbrandsson, Ólafur Friðriksson, Jósep Húnfjörð og Ólafur Guðmundsson.

Laugardaginn 23. október var svo stofnfundurinn haldinn. Laganefndin lagði fram frumvarp til laga fyrir félagið. Ólafur Friðriksson hafði orð fyrir henni og lagði síðan til, að stofnað yrði Hásetafélag Reykjavíkur. Sú tillaga var samþykkt. 29. október var svo haldinn einskonar framhaldsstofnfundur Hásetafélagsins, þar sem fyrri fundurinn hafði falið laganefndinni að halda áfram störfum. Á þessum fundi var kosin stjórn Hásetafélagsins. Formaður var kjörinn Jón Bach og Ólafur Friðriksson ritari. Það er ekki annað hægt að sjá á heimildum, en allir fundarmenn hafi verið hásetar, utan Ólafs og Jónasar frá Hriflu, sem var kosinn endurskoðandi félagsins. Síðan var fjallað um kaup og kjör sjómanna.

Árið 1916 hófst kjarabarátta Hásetafélagsins fyrir alvöru, þegar þeir reyndu að fá hærra kaup af hálfu Félags íslenskra botnvörpuskipaeigenda, og stofnuðu til fyrsta verkfallsins af hálfu sjómannastéttarinnar. Í lok árs 1916 var svo kosinn nýr formaður Hásetafélagsins, Guðleifur Hjörleifsson. Á eftir honum komu Sigurjón Á. Ólafsson (1916–1917 og 1920–1950), Eggert Brandsson (1918–1920), Garðar Jónsson (1951–1960), Jón Sigurðsson (1961–1971), Hilmar Jónsson(1972-1977), Guðmundur Hallvarðsson (1978–1994). Jónas Garðarsson tók við af honum, en var stuttan tíma. Núverandi formaður er Helgi Kristinsson. 

Árið 1919 var nafni félagsins svo breytt í Sjómannafélag Reykjavíkur, og svo hét félagið til 2007, þegar Matsveinafélag Íslands og Sjómannafélagið sameinuðust í eitt undir nafninu Sjómannafélag Íslands. Félagið telur um 800–900 manns í dag frá ýmsum stöðum á landinu. Stjórnarmenn Sjómannafélags Reykjavíkur voru helstu hvatamenn að stofnun Sjómannasambands Íslands á árunum 1956-1957.

Heimild 
 Skúli Þórðarson: Sjómannafélagið 50 ára. Reykjavík : Helgafell, 1965.

Sjómennska
Íslensk félagasamtök
Íslensk stéttarfélög
San Siro

Stadio Giuseppe Meazza betur þekktur sem San Siro er fótboltaleikvangur í Mílanó á Ítalíu. Leikvangurinn er heimavöllur beggja stórliðanna í Mílanó, A.C. Milan og Inter Milan.

Ítölsk íþróttamannvirki
Santiago Bernabeu

Estadio Santiago Bernabéu er fótboltaleikvangur í Madríd á Spáni sem var byggður var á árunum 1944-1947. Leikvangurinn er heimavöllur spænska liðsins Real Madrid.  Hann er nefndur eftir fyrrum formanns Real Madrid, Santiago Bernabéu Yeste, sem var einn mikilvægasti maður í sögu Real Madrid.

Völlurinn tekur rúma 81.000 í sæti en með stækkun sem mun ljúka 2023 rúmar hann 85.000. Á sínum tíma þegar stæði voru á vellinum komust yfir 120.000 áhorfendur á hann. Mesti fjöldi sem hefur sótt leik á Bernabeu eru 129.690 (Real Madrid - Milan, 19. apríl 1956)

Spænsk íþróttamannvirki
Madríd
Ángel Di María

Ángel Di María (f. 14. febrúar 1988) er argentískur knattspyrnumaður sem spilar fyrir argentíska landsliðið og Juventus. Þar áður spilaði hann í 7 ár með Paris Saint-Germain.

Di María skoraði sigurmarkið í Copa America 2021 gegn Brasilíu og fyrsta markið í 3-3 í úrslitaleik HM 2022 þegar Argentína vann heimsmeistaratitillinn í vítakeppni.

Argentínskir knattspyrnumenn
Branislav Ivanovic

Branislav Ivanović er fyrrum serbneskur knattspyrnumaður. Hann lék í vörninni.

Serbneskir knattspyrnumenn
Ramires

Ramires er brasilískur knattspyrnumaður sem spilar fyrir Chelsea F.C.

Brasilískir knattspyrnumenn
Willian

Willian Borges da Silva (fæddur 8. ágúst 1988) er brasilískur knattspyrnumaður sem síðast spilaði fyrir Arsenal FC og brasilíska landsliðið sem miðju- eða vængmaður. Willian var valinn í hóp Brasilíu í heimsmeistaramóti landsliða í knattspyrnu karla 2014 og HM 2018. Hann hóf ferilinn í heimalandinu en hélt svo til Úkraínu og Rússlands. Eftir 7 ár hjá Chelsea í London hélt hann til Arsenal.

Brasilískir knattspyrnumenn
Fólk nefnt í Panamaskjölunum
Thibaut Courtois

Thibaut Courtois (f. 11. maí 1992) er belgískur knattspyrnumaður sem spilar sem markmaður fyrir Real Madrid. Hann var áður hjá Chelsea F.C..

Belgískir knattspyrnumenn
André Schürrle

André Schürrle (f. 6. nóvember 1990) er þýskur fyrrum knattspyrnumaður sem spilaði síðast fyrir þýska liðið Borussia Dortmund.

Hann átti þátt í því að vinna HM 2014 með þýska landsliðinu.

Hann spilað einnig með 1. FSV Mainz 05, Bayer 04 Leverkusen, VfL Wolfsburg, Fulham FC og Chelsea F.C. 

Schürrle lagði skóna á hilluna 2020, aðeins 29 ára gamall.

Þýskir knattspyrnumenn
Nemanja Matić

Nemanja Matić (fæddur 1. ágúst, 1988) er serbneskur knattspyrnumaður sem spilar fyrir Manchester United og landsliði Serbíu sem miðjumaður. Hann hefur áður spilað fyrir m.a. Benfica og Chelsea F.C.

Serbneskir knattspyrnumenn
César Azpilicueta

César Azpilicueta (fæddur árið 1989 í Pamplona, Navarra,) er spænskur knattspyrnumaður og bakvörður sem spilar fyrir Chelsea F.C.. Áður hefur hann verið með Osasuna á Spáni og Marseille í Frakklandi.

Hann hefur spilað með spænska landsliðinu síðan 2012. Hann skoraði sitt fyrsta landsliðsmark á EM 2020 með skalla.

Azpilicueta, César
Fólk fætt árið 1989
Hedenäset

Hedenäset (einnig nefnt Koivukylä) er þéttbýli í sveitarfélaginu Övertorneå í Svíþjóð.Þar búa 270 manns (2010).

Neðanmálsgreinar 

Þéttbýlisstaðir í Övertorneå
Hekla Records

Hekla Records er nýtt íslenskt útgáfufyrirtæki sem hefur þó starfað áður undir öðrum formerkjum og eiga eigendurnir ára feril að baki í kringum tónlist. Megin áherslur fyrirtækisins er útgáfa tónlistar hjá ungum og íslenskum tónlistarmönnum sem eru að feta sín fyrstu skref í heimi tónlistarinnar.

Tenglar 
 Heimasíða Hekla Records 
 Facebook síða Hekla Records

Íslensk útgáfufyrirtæki
Íslenskar tónlistarútgáfur
Einkirningasótt

Einkirningasótt (stundum kölluð kossasótt, Epstein-Barr sýking, eða mónónúkleósa) er veirusýking sem stafar oftast af Epstein-Barr veirunni. Flestir sýkjast af veirunni sem börn og sýna þá engin eða nærri því engin einkenni. Þegar fólk sýkist sem unglingar eru einkennin öllu verri: hár hiti, mjög sár hálsbólga, stækkaðir hálseitlar, mikil þreyta, og magnleysi. Vanalega nær fólk sér á tveimur til fjórum vikum, en þreytutilfinningin getur varað svo mánuðum skiptir. Miltað og lifrin geta líka orðið bólgin og í undir 1% tilfella rofnar miltað.

Einkirningasótt smitast með munnvatni, oft með kossum eða með því að drekka úr sama glasi og einhver sem er sýktur. Afar sjaldgæft er að einkirningasótt smitist með blóði eða sæði. Einkenni geta verið margar vikur að koma fram (4–7 vikur) og á þessum tíma er fólk samt smitandi. Sýkingin er mest smitandi fyrstu 6 vikurnar, en fólk getur þó verið smitandi í allt að 1½ ár.

Það er hvorki til bóluefni né lækning við einkirningasótt. Koma verður í veg fyrir smit með því að sleppa því að kyssa og drekka úr sama glasi og sá sýkti. Fólk nær sér vanalega af einkirningasótt smám saman með því að drekka nógulega mikið af vatni, með mikill hvíld, og með því að taka verkjalyf eins og parasetamól og íbúprófen. 

Einkirningasótt er algengust hjá ungu fólki á aldrinum 15 til 24 ára. Sýkingin er það algeng að 95% af fullorðnum hefur komist í tæri við hana og myndað ónæmi, þó ekki hafi allir fengið sýkingu. Aðeins 15–20% unglinga sem komast í tæri við Epstein-Barr veiruna fá einkirningasóttar-sýkingu, hlutfallið er 40% hjá fullorðnum.

Epstein-Barr veiran er hluti af herpes-veirufjölskyldunni. Önnur skyld og algeng veira, stórfrumuveiran (cytomegalovirus), getur líka valdið einkirningasótt, en það er ekki jafn algengt.

Nafnið einkirningasótt vísar til þess að mikil fjölgun verður í ákveðinni gerð hvítra blóðkorna sem kallast einkjörnungar vegna þess að þeir hafa einn kringlóttan frumukjarna, flokkurinn inniheldur stórátfrumur og angafrumur.

Einkirningasótt getur leitt til langvarandi síþreytu.

Tilvitnanir 

Smitsjúkdómar
Borussia Dortmund

Borussia Dortmund (BVB) er knattspyrnufélag frá Dortmund sem spilar í þýsku Bundesligunni undir stjórn Marco Rose. Liðið hefur unnið Bundesliga 5 sinnum, síðast 2012 og efstu deild alls 8 sinnum. ÞAð hefur einu sinni unnið Meistaradeild Evrópu, 1997. 

Liðið spilar á Westfalenstadion sem er stærsti völlur Þýskalands og eru hæstu meðaláhorfendatölur í heimi hjá BVB.

Leikmannahópur 
Uppfært: (5. april 2021)

Stuðningsmenn 
Borussia Dortmund er eitt af vinsælustu félögum bæði Þýskalands og Evrópu, og á marga stuðningsmenn, heimaleikir Dortmund eru þekktir fyrir að vera fjörugir.

Ruhr-nágrannaslagurinn 

Dortmund hefur í gegnum tíðina átt marga slagi við nágranna sína í Ruhrhéraði Schalke 04 enda eru þetta stærstu félögin á svæðinu.

Þekktir leikmenn félagsins
Erling Haaland
Jadon Sancho
Pierre-Emerick Aubameyang
Robert Lewandowski
Mats Hummels
Christian Wörns
Jens Lehmann
Marco Reus
Ivan Perišić
Henrikh Mkhitaryan
Sigfried Held (fyrrum landsliðsþjálfari íslenska karlalandsliðsins)
Paco Alcácer
Christian Pulisic

Þjálfarar 
 Jürgen Klopp
 Max Merkel
 Rasgo Ismail
 Peter Krawietz
 Wolfgang de Beer
 Oliver Bartlett
 Florian Wangler

Tilvísanir

Tenglar 
 Borussia Dortmund
 facebook

Þýsk knattspyrnufélög
Dortmund
stofnað 1909
Raunveruleikur

Raunveruleikur eða raunveruleikaspil er tölvuleikur, hlutverkaspil(RPG) eða rauntímaspunaspil(LARP) sem fer fram í raunheimi eða þar sem leikvettvangurinn blandast hinum raunverulega heimi.

 Spunaspil
tölvuleikir
Golfklúbbur Kópavogs

Golfklúbbur Kópavogs var stofnaður 2. júlí 1990 af 70 félagsmönnum. Eftir að áform um golfvöll í austurhluta Fossvogsdals urðu að engu sameinaðist klúbburinn Golfklúbbi Garðabæjar árið 1994 og Golfklúbbur Kópavogs og Garðabæjar var stofnaður.

Heimildir 
 

Íslenskir golfklúbbar
Saga Kópavogs
Ljungaverk

Ljungaverk (einnig nefnt Koivukylä) er þéttbýli í sveitarfélaginu Ånge í Svíþjóð. Þar búa 885 manns (2010).

Neðanmálsgreinar 

Þéttbýlisstaðir í Ånge
Framfarafélagið Kópavogur

Framfarafélagið Kópavogur var stofnað 13. maí 1945 í herskála (bragga) í Camp Hilton við Fífuhvamm. Þetta var menningar- og hagsmunafélag íbúa Kópavogs.

Stjórnmálaþátttaka 
Það stóð fyrir framboði í hreppsnefndarkosningum í Seltjarnarnesi og Kópavogshreppi árið 1946 með mönnum úr öllum stjórnmálaflokkum með það að markmiði að ná meirihluta til að þrýsta á frekari framfarir í Kópavogi. Vann það kosninguna með fjögurra atkvæða mun gegn A-lista þar sem fyrrum hreppsnefndarmenn skipuðu efstu sætin. Ákveðið var svo að skipta hreppnum upp og kljúfa Kópavog úr honum enda væri hreppurinn í tveim ólíkum og ótengdum hlutum og Kópavogur orðin nær jafnfjölmennur og Sauðárkrókur sem hafði þá nýverið fengið kaupstaðarréttindi. Skiptingin fór fram um áramótin 1947-48, og héldu Kópavogsbúar eigin hreppsnefndarkosningu í framhaldi af því 29. janúar 1948. Tók framfarafélagið þátt í þeim kosningum undir heitinu A-listinn og einnig árið 1950 en þá sem Framfarafjelagið.

Félagsstarf og útgáfa 
Félagið átti hlut í Félagsheimili Kópavogs með Kvenfélagi Kópavogs, Ungmennafélaginu Breiðabliki, Skátafélaginu Kópum, Slysavarnarfélagi Kópavogs og Leikfélagi Kópavogs. 

Félagið gaf einnig út blaðið Kópavogur, blað um sveitarmál í Kópavogshreppi árið 1950, en það blað var svo gefið út af Óháðum kjósendum í Kópavogi, síðar Alþýðubandalaginu í Kópavogi og Samfylkingunni í Kópavogi.

Önnur framfarafélög 
Framfarafélög hafa starfað víða um land og má þar nefna Framfarafélög Seltirninga, Vestmannaeyja og Akureyrar. Á höfuðborgarsvæðinu störfuðu Framfarafélög Kleppshyltinga, Árbæjar- og Seláshverfis, Vatnsendahverfis og Breiðholts.

Heimildir 

 

Íslensk félagasamtök
Saga Kópavogs
Syðrahvarf

Syðrahvarf er bær í Skíðadal og tilheyrir Dalvíkurbyggð. Hann er austan Skíðadalsár nálægt dalamótum  við Svarfaðardal og um 12 km frá Dalvík. Ofan bæjarins er Hvarfsfjall  og utan hans er Hvarfið svokallaða, stórt berghlaup sem fallið hefur úr Hvarfsfjalli. Berghlaupshólarnir loka mynni Skíðadals. Bærinn Ytrahvarf er utan hólanna. Bærinn Dæli er gegnt Syðrahvarfi handan árinnar og þar rís hið mikla fjall Stóllinn til himins en hann aðskilur Skíðadal og innri hluta Svarfaðardals.

Dalvíkurbyggð
Svarfaðardalur
Íslenskir bæir
Múndarí

Múndarí er múndamál talað í Bíhar og Orissa á Indlandi af einni og hálfri milljón.

Múndamál
Múndamál

Múndamál eru flokkur ástróasískra mála sem töluð eru á Norðaustur-Indlandi. Nafnið er dregið af heiti Múnda-þjóðflokksins sem mál þessi talar. Þau eru um 12 talsins. Helst þessara mála er santalí sem er talað af um 5 milljónum í Bíhar, Vestur-Bengal og Orissa.

Talið er að múndamál hafi áður fyrr verið stórum útbreiddari en nú er. Hafa þau orðið að þoka fyrir arískum málum og dravídamálum sem nú umkringja þau á alla vegu.

Greinar 
Múndamál skiptast í fimm óumdeildar greinar, en tengsl þeirra eru umdeild.

Diffloth (1974) 
Diffloth-flokkunin (1974) er víða notuð.
 Norðurmúndamál
 Korkú
 Kervarískt
 Kervarí: agaríja, bídjórí, kórakú
 Múndarí: múndarí, búmidj, asúrí, kóda, hó, bírhór, kol
 Santalí: santalí, mahalí, túrí
 Suðurmúndamál
 Karía-djúang: karía, djúang
 Kórapútmúndamál
 Remó: gata, bondó, bódó gadaba
 Savara: parengí, sóra, djúrei, lodí

Ástroásísk tungumál
Vestfalía

Vestfalía (þýska: Westfalen, vestfalíska: Wäästfaln) er landsvæði í Þýskalandi sem umkringir borgirnar Arnsberg, Bielefeld, Osnabrück, Dortmund, Minden og Münster. Svæðið er meira eða minna milli ánna Rín og Weser og nær báðum megin yfir ána Ruhr. Ekki er nákvæm skýring á landamærum svæðisins því orðið hefur verið notað til að lýsa mismunandi landshluta í gegnum söguna.

Svæðið liggur innan sambandlandsins Norðurrín-Vestfalía.

Landafræði Þýskalands
Miðbaugsskírn

Miðbaugsskírn eða línuskírn er innvígsluathöfn sem hefð er fyrir að halda þegar sjómaður siglir yfir miðbaug í fyrsta skipti. Siðurinn varð til á herskipum breska og hollenska flotans skömmu eftir 1800 og er talinn hafa þróast út frá sambærilegum athöfnum á spænskum, portúgölskum og ítölskum skipum þegar farið var fyrir tiltekna höfða á siglingaleiðinni. Miðbaugsskírnir eru nú til dags einkum haldnar á herskipum, á seglskútum og skemmtiferðaskipum. 

Athöfnin fer þannig fram að áhafnarmeðlimir fara í gervi Neptúnusar og hirðar hans. Meðal hirðmanna Neptúnusar eru stundum þjóðsagnapersónan Davy Jones og gríska sjávargyðjan Amfítríte. Nýliðarnir eru síðan „vígðir“ inn í „leyndardóma hafsins“ með ýmsum hætti. Stundum er skítugu vatni steypt yfir þá og stundum eru þeir látnir fara útbyrðis. Á herskipum getur athöfnin verið mjög harkaleg þar sem nýliðar eru barðir með reipum og spýtum til að prófa þá. Dæmi eru um að sjóliðar hafi slasast eða látist í miðbaugsskírn. Vegna þess hafa flestar flotadeildir sett strangar reglur um miðbaugsskírnir og sjóliðum er frjálst að hafna þátttöku í þeim.

Tengt efni
 Busun

Sjóferðasiðir
Innvígsluathafnir
Tampereen Pyrintö (körfuknattleikur)

Tampereen Pyrintö er körfuboltalið frá Tampere í Finnland sem spilar í Korisliiga. Heimavöllur liðsins er Pyynikin palloiluhalli. Körfuboltliðið var stofnað árið 1941.

Tilvísanir 
 pyrinto.fi
 Pyrinto Tampere eurobasket.com

Körfuknattleiksfélög
Pyrintö